Veljekset Rönkä

Veljekset Rönkä Oy on Kemissä toimiva perheyritys, jonka toimintaan kuuluu lihan teurastus, lihan hankinta sekä lihanjalostus. Yritys perustettiin vuonna 1984. Yrityksen markkina-alueena on koko Suomi. Kemissä Vilmilän teollisuusalueella sijaitsevan teurastamon lisäksi Ranualla toimii poronkäsittelylaitos ja Keminmaassa Lapin Palvin lihanjalostusyksikkö.   Yritys työllistää noin 50 henkilöä. Liikevaihto vuonna 2007 oli noin 11 miljoonaa euroa. Rönkän tuotteisiin kuuluu muun muassa jauhelihaa, pihvejä ja poronkäristystä.

Veljekset Rönkä Oy:n toimitusjohtajana on vuodesta 2010 alkaen toiminut Veikko Oljakka.
                                                                 
Veljekset Rönkä Oy:n varasto ja pakastinrakennus paloivat 29. kesäkuuta 2011 puukuitueristeitä valmistavan Sepa Oy:n palon yhteydessä.

Lähteet 

Kemi
Teurastamot
Suomalaiset perheyritykset
Suomalaiset elintarvikeyritykset